Mervi Koski

**Mervi Koski**  (s. 22. toukokuuta 1955 Tampere) on kirjailija ja toiminut myös informaatikkona Hämeenlinnan kaupungin kirjastolaitoksessa. Mervi Koski toimi Hämeenlinnan kaupunginkirjaston lasten ja nuorten palveluista vastaavana informaatikkona, kunnes vuonna 2019 jäi eläkkeelle.

Koski on julkaissut niin tieto- kuin lasten kaunokirjallisuuttakin. Kosken aihealueena ovat usein olleet erilaiset kansanperinteen taruolennot kuten hirviöt, tontut ja kummitukset. Hän on kirjoittanut lasten ja nuorten kirjallisuuden alan tietokirjoja ja hakemistoja sekä artikkeleita ja kolumneja.

Koski on opiskellut Tampereen yliopistossa kirjallisuutta, informaatiotutkimusta ja suomen kieltä. Hänestä tuli filosofian maisteri vuonna 1986. Koski on toiminut myös luovan kirjoittamisen opettajana. Hän oli perustamassa luovan kirjoittamisen koulua, jota Hämeenlinnan kaupunki ylläpiti. Koski opetti siellä vuosina 1991–1997 luovaa kirjoittamista taiteen perusopetuksen puitteissa. Noina vuosina oppilaita oli n. 100 esikouluikäisistä aikuisiin. 

Koski sai vuonna 1999 Pro Arte Tawastica  -kunniakirjan taiteen ja kulttuurin hyväksi tehdystä työstä luovan kirjoittamisen parissa ja vuonna 2005 Kariston säätiön tunnustuspalkinnon kirjallisesta työstään ja vuonna 2018 Suomen tietokirjailijat ry:n Tietopöllö-palkinnon kirjallisesta urastaan.  

## Teoksia
**Hirviökäsikirja*. Kuvittanut Laura Valojärvi (Karisto, 2010, 2.p.2018) 
**Joulupukin jalanjäljillä*. Kuvittanut Mika Kolehmainen (Karisto, 2011) 
**Kirjavinkkejä alakoululaisille* (BTJKustannus 2008) 
**Kirjavinkkejä yläkoululaisille* (BTJKustannus 2008) 
* *Kotieläinten kirja: Pässinpäistä navetan kuningattariin* (Karisto, 2006; 2.p. 2008 ) 
* *Kotimaisia lastenlyyrikoita* (BTJ Kirjastopalvelu, 2003) 
**Kurkista kuvakirjaan: Kuvakirjojen valikoimaluettelo vuosilta 2006-2007* (BTJKustannus 2008) 
* *Kuvakirjojen aihepiirit aakkosissa. 2: valikoimaluettelo* (BTJ Kirjastopalvelu, 2003) 
* *Kuvakirjojen aihepiirit aakkosissa. 3: valikoimaluettelo* (BTJ Kirjastopalvelu, 2005) 
* *Kuvakirjojen aihepiirit aakkosissa: valikoimaluettelo* (BTJ Kirjastopalvelu, 2000) 
* *Lastenrunojen hakemisto. 1: Suomalaisia kansanrunoja, loruja ja hokemia* (BTJ Kirjastopalvelu, 2003) 
* *Lastenrunojen hakemisto. 2: Taidelyriikkaa Z. Topeliuksesta Kirsi Kunnakseen* (BTJ Kirjastopalvelu, 2004) 
* *Maailman merkillisimmät kummitustarinat*. (Minerva Kustannus, 2017, 2.p.2018) 
* *Maailman merkillisimmät kummitustarinat.* (Minerva Kustannus, 2018)  
* *Maailman merkillisimmät kummitustarinat*  E-kirja (Minerva Kustannus 2017) 
**Seikkailutarinoita*. Kuvittanut Sakari Tiikkaja (Karisto 2008) 
* 
* *Taskut täynnä tarinoita* (Cultura, 1994) 
* *Tihunen ja musta paholainen: pikku piskin kronikat*. Kuvittanut Tommi Musturi (Karisto, 2006) 
* *Tihunen: pikku piskin kronikat*. Kuvittanut Tommi Musturi (Karisto, 2003) 
* *Tonttujen suuri suku*. Kuvittanut Heikki Eklöf (Aurinko Kustannus, 2019) 
* 
* 
* *Ulkomaisia nuortenklassikoita Aarresaaresta Pulskaan Mustaan* (BTJ Kirjastopalvelu, 2000) 
* *Ulkomaisia satu- ja kuvakirjailijoita, eli, Kuka loi Lorinalätyn* (BTJ Kirjastopalvelu, 1998) 
* *Vakka kantensa valitsee: sananlaskuja ja mietteitä yhteiselosta*. Kuvittanut Mika Kolehmainen (Karisto, 2012) 
* 

## Aiheesta muualla
* Hämeenlinnan kaupunginarkisto
* Mervi Kosken esittely Helsingin kaupunginkirjaston sivuilla .
* Mervi Koski Sanojen ajassa .
* Mervi Kosken esittely Kariston sivuilla .
* Mervi Kosken esittely Häme-Wikissä .
* Mervi Kosken esittely Minervan sivuilla. 
* https://suomentietokirjailijat.fi/kirjailijalle/tutustu-tietokirjailijaan/mervi-koski.html 
* ...aina joku kirjoittaa: Kirjailijoita Hämeestä. Vana -66 2007
* Kotimaisia lasten- ja nuortenkirjailijoita 6. BTJ 2009
* Vaijärvi, Kari: Totta tosiaan: Kotimaisia lasten ja nuorten tietokirjailijoita. BTJ 2015